კირიშის რაიონი

კირიშის რაიონი () — ადმინისტრაციული ერთეული ლენინგრადის ოლქში, რუსეთი. ადმინისტრაციული ცენტრი — ქალაქი კირიში. რაიონი მდებარეობს ლენინგრადის ოლქის სამხრეთ ნაწილში, მდინარე ვოლხოვისა და მისი შენაკადის — პჩიოვჟის აუზში. ფართობი 3019,3 კმ²-ია. ჩრდილოეთით — ვოლხოვის, აღმოსავლეთით — ტიხვინის, დასავლეთით — ტოსნოს და ჩრდილო-დასავლეთით — კიროვის რაიონები ესაზღვრება, ხოლო სამხრეთით — ნოვგოროდის ოლქი.

ისტორია
1927 წლის 1 იანვარს ადმინისტრაციულ-ტერიტორიული რეფორმების შედეგად ვოლხოვის მაზრის გარკვეული ნაწილისგან, ახლანდელი კირიშის რაიონის ტერიტორიაზე, წარმოიქმნა ანდრეევსკისა (ადმ. ცენტრი — სოფელი ანდრეევო) და ბუდოგოშჩის (ადმ. ცენტრი — დაბა ბუდოგოშჩი) რაიონები. 1930 წელს ოკრუგების გაუქმების შედეგად ზემოთ ნახსენები რაიონები უშუალოდ დაექვემდებარენ ლენინგრადის ოლქის ადმინისტრაციას.

1931 წლის 30 სექტემბერს ანდრეევსკის რაიონის ადმინისტრაციული ცენტრი სოფელ ანდრეევოდან სოფელ კირიშში გადავიდა, ხოლო რაიონს სახელი გადაერქვა და ეწოდა კირიშის რაიონი. 1932 წლის 1 იანვარს ბუდოგოშჩენსკის რაიონი რაიონი გაუქმდა, მისი ტერიტორია კი კირიშის რაიონს შეუერთდა. 

2006 წლის 1 იანვრიდან კირიშის რაიონს მუნიციპალური რაიონის სტატუსი მიენიჭა, მის ფარგლებში წარმოიქმნა 2 საქალაქო და 4 სასოფლო დასახლება, ქალაქი კირიში რაიონის შემადგენლობაში შევიდა, როგორც საქალაქო დასახლება.

ადმინისტრაციულ-ტერიტორიული დაყოფა
 №  მუნიციპალური ერთეულის დასახელება  მოსახლეობა  დასახლებული პუნქტების რაოდენობა ადმ. ცენტრი1  ბუდოგოშჩის საქალაქო დასახლება  4 756  30  ბუდოგოშჩი (დაბა)2  გლაჟევოს სასოფლო დასახლება  2 942  20  გლაჟოვო (დაბა)3  კირიშის საქალაქო დასახლება  52 657  1  კირიში (ქალაქი)4  კუსინოს სასოფლო დასახლება  1 092  10  კუსინო (სოფელი)5  პშიოვჟას სასოლფო დასახლება  1 245  7  პშიოვჟა (დაბა)6  პჩევას სასოფლო დასახლება  1 420  9  პჩევა (სოფელი)

რესურსები ინტერნეტში
 ოფიციალური საიტი
 კირიშის რაიონი ლენინგრადის ოლქის საიტზე
 ლენინგრადის ოლქის არქიტექტურის ძეგლები, მოკლე სია: კირიშის რაიონი

 სქოლიო 

კატეგორია:ლენინგრადის ოლქის რაიონები